མཁས་པ་ཚོས་བོད་ནི་ཚད་གཞི་གང་འདྲ་ཞིག་གི་རང་བཙན་རྒྱལ་ཁབ།རྒྱ་ནག་དང་རྒྱ་མི་སོགས་ཐ་སྙད་དག་མགོ་བདེ་པོས་ལེགས་སྒྲིགས་བྱས།ཀྲང་པོ་ཧྲུའུ་ཡིས་ཁོ་རང་གི་དེབ་ནང་གི་ལྟ་བ་རྒྱུན་འཛིན་བྱས་ཡོད།ཏུང་ཡེ་ཧྥོ་ཡིས་ཀྲང་པོ་ཧྲུའུ་ཡི་ཡན་རྒྱལ་རབས་ནས་མན་ཇུ་བར་བོད་རྒྱ་ནག་གི་མངའ་འོག་ཡིན་ཟེར་བ་ལ་ངོས་ལེན་གནང་།ཡིན་ཡང་སྐུ་ཞབས་ཏུང་གིས་ཕལ་ཆེར་ཁོ་རང་གི་ཏཱ་ལའི་བླ་མ་ཁྱེད་ཀྱི་དགྲ་བོ་མིན་ཞེས་པའི་རྩོམ་ཡིག་ནང་དུ་འཁྲབ་རྩལ་རང་བཞིན་གྱི་སྨྱུག་རྩལ་བཏོན་པ་བརྗེད་པ་འདྲ།དེ་ལས་ཕྱིར་འཁོར་ནས་རྒྱ་ནག་མི་སེར་རྒྱལ་ཁབ་སྐབས་སུ་བོད་དོན་དངོས་ཀྱི་རང་བཙན་སྣང་མེད་དུ་བསྒྱུར་མི་ཆོག་པ་ནན་བརྗོད་གནང་།ཅི་ཧྲོ་མུན་གྱིས་དོན་དངོས་ཀྱི་རང་བཙན་དེ་ལ་རྒྱལ་སྤྱིས་ངོས་ལེན་གནང་མེད་པ་དྲན་སྐུལ་གནང་།